*Slika: Telegram.hr

Kako piše Gamesindustrybiz jedan od osnivača Cro Teama i dojučerašnji tehnički direktor (CTO) Alen Ladavac napustio je Croteam. Nakon što je 26 godina s kolegama gradio najpoznatiji domaći studio.

Alen je objavio to na Linkedinu, gdje je napisao kako odlazi u Munchen raditi za Google Stadiu. Između ostalog, zahvalio se kolegama s kojima je radio svih ovih godina. Kako kaže, promjena je temeljna sila u svemiru, a on se protiv iste borio već neko vrijeme.

So the time has come for me to change over… Super excited to join the awesome Stadia team! Farewell to my friends and colleagues at Croteam.https://t.co/BIxr9BZheB — Alen Ladavac (@AlenL) October 4, 2019

Alenu želimo puno sreće i uspjeha na novom izazovu u koji se upustio. A što će biti s Croteamom? Uopće ne sumnjamo kako će se ekipa kvalitetno reorganizirati, kao što ne sumnjamo da će Serious Sam 4, njihov najnoviji projekt, biti fantastičan.